CELEX: 31998D0514
Language: ro
Date: 1998-07-29 00:00:00
Title: Decizia Comisiei din 29 iulie 1998 de modificare a Deciziei 96/411/CE a Consiliului privind îmbunătățirea statisticilor agricole comunitare [notificată cu numărul C(1998) 2135]Text cu relevanță pentru SEE.

03/Volumul 25
            
            
               RO
            
            
               Jurnalul Ofícial al Uniunii Europene
            
            
               117
            
         31998D0514
   
               L 230/28
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 29 iulie 1998
   de modificare a Deciziei 96/411/CE a Consiliului privind îmbunătățirea statisticilor agricole comunitare
   [notificată cu numărul C(1998) 2135]
   (Text cu relevanță pentru SEE)
   (98/514/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 96/411/CE a Consiliului din 25 iunie 1996 privind îmbunătățirea statisticilor agricole comunitare (1), modificată de Decizia 98/3/CE (2), în special articolul 8,
   întrucât conservarea calității mediului rural reprezintă unul dintre obiectivele politicii de dezvoltare rurală;
   întrucât trebuie prevăzute instrumente corespunzătoare pentru a oferi informații statistice fiabile în acest domeniu;
   întrucât, în acest scop, Decizia 96/411/CE trebuie modificată prin înlocuirea anexei II la aceasta;
   întrucât măsurile prevăzute în prezenta decizie sunt conforme cu avizul adoptat de Comitetul permanent pentru statistică agricolă,
   ADOPTĂ PREZENTA DECIZIE:
   Articolul 1
   Anexa II la Decizia 96/411/CE se înlocuiește cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 29 iulie 1998.
      
         
            Pentru Comisie
         
         Yves-Thibault DE SILGUY
         
         
            Membru al Comisiei
         
      
   
   
      (1)  JO L 162, 1.7.1996, p. 14.
   
      (2)  JO L 1, 3.1.1998, p. 9.
   ANEXĂ
   
      
         „ANEXA II
         DOMENII STATISTICE ÎN CARE EXISTĂ NECESITĂȚI NOI SAU ÎN CREȘTERE
         Teme
         
                     1.
                  
                  
                     Anchetă privind structura exploatațiilor: adaptarea listei caracteristicilor pentru a ține cont de noile necesități.
                  
               
                     2.
                  
                  
                     Estimări rapide ale intențiilor de semănat și plantat la începutul iernii pentru culturile principale.
                  
               
                     3.
                  
                  
                     Îmbunătățirea și transmiterea rapidă a statisticilor de producție în anumite sectoare (fructe și legume, vin, ouă și păsări, flori).
                  
               
                     4.
                  
                  
                     Statistici îmbunătățite privind consumul și privind nivelul și variația stocurilor pentru principalele produse în vederea întocmirii periodice de balanțe de aprovizionare la nivel european.
                  
               
                     5.
                  
                  
                     Alimentație animală: depășirea anumitor întârzieri în balanțele furajere.
                  
               
                     6.
                  
                  
                     Dezvoltarea unor statistici forestiere comunitare mai bine armonizate.
                  
               
                     7.
                  
                  
                     Îmbunătățirea statisticilor prețurilor agricole: selectare nouă a seriilor absolute de prețuri agricole ținând cont de progresul tehnic și de schimbările economice.
                  
               
                     8.
                  
                  
                     Date statistice privind dezvoltarea rurală și privind impactul agriculturii asupra mediului.
                  
               Metodologie
         
                     9.
                  
                  
                     Utilizarea de tehnici noi și îmbunătățite pentru a permite statelor membre să satisfacă mai eficient nevoile de informații noi și existente, cum ar fi anchete simplificate, date administrative, paneluri, teledetecție.”